CELEX: 32021R0668
Language: el
Date: 2021-04-23 00:00:00
Title: Εκτελεστικός κανονισμός (ΕΕ) 2021/668 της Επιτροπής της 23ης Απριλίου 2021 για την έγκριση της αλλαγής των προϋποθέσεων χρήσης σπόρων chia (Salvia hispanica) ως νέου τροφίμου σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου και για την τροποποίηση του εκτελεστικού κανονισμού (ΕΕ) 2017/2470 της Επιτροπής (Κείμενο που παρουσιάζει ενδιαφέρον για τον ΕΟΧ)

26.4.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 141/3
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/668 ΤΗΣ ΕΠΙΤΡΟΠΗΣ
         της 23ης Απριλίου 2021
         για την έγκριση της αλλαγής των προϋποθέσεων χρήσης σπόρων chia (Salvia hispanica) ως νέου τροφίμου σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου και για την τροποποίηση του εκτελεστικού κανονισμού (ΕΕ) 2017/2470 της Επιτροπής
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2015, σχετικά με τα νέα τρόφιμα, την τροποποίηση του κανονισμού (ΕΕ) αριθ. 1169/2011 του Ευρωπαϊκού Κοινοβουλίου και του Συμβουλίου και την κατάργηση του κανονισμού (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 1852/2001 της Επιτροπής (1), και ιδίως το άρθρο 12,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2015/2283 προβλέπει ότι μόνο τα νέα τρόφιμα που έχουν εγκριθεί και περιλαμβάνονται στον ενωσιακό κατάλογο μπορούν να διατίθενται στην αγορά εντός της Ένωσης.
                  
               
                     (2)
                  
                  
                     Σύμφωνα με το άρθρο 8 του κανονισμού (ΕΕ) 2015/2283, εκδόθηκε ο εκτελεστικός κανονισμός (ΕΕ) 2017/2470 της Επιτροπής (2) για την κατάρτιση ενωσιακού καταλόγου εγκεκριμένων νέων τροφίμων.
                  
               
                     (3)
                  
                  
                     Η απόφαση 2009/827/ΕΚ της Επιτροπής (3) ενέκρινε, σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου (4), τη διάθεση στην αγορά της Ένωσης σπόρων chia (Salvia hispanica) ως νέου τροφίμου για χρήση σε προϊόντα αρτοποιίας.
                  
               
                     (4)
                  
                  
                     Η εκτελεστική απόφαση 2013/50/ΕΕ της Επιτροπής (5) ενέκρινε, σύμφωνα με τον κανονισμό (ΕΚ) αριθ. 258/97, την επέκταση της χρήσης σπόρων chia ως νέου τροφίμου για χρήση στις ακόλουθες πρόσθετες κατηγορίες τροφίμων: προϊόντα μπισκοτοποιίας· δημητριακά προγεύματος· μείγματα φρούτων, ξηρών καρπών και σπόρων και προσυσκευασμένοι σπόροι chia ως έχουν.
                  
               
                     (5)
                  
                  
                     Στις 18 Σεπτεμβρίου 2015 η αρμόδια αρχή της Ιρλανδίας εξέδωσε επίσημη επιστολή (6), σύμφωνα με τον κανονισμό (ΕΚ) αριθ. 258/97, για την έγκριση της επέκτασης της χρήσης του νέου τροφίμου «σπόροι chia» σε πρόσθετες κατηγορίες τροφίμων, και συγκεκριμένα σε χυμούς φρούτων και σε ροφήματα μειγμάτων φρούτων/λαχανικών.
                  
               
                     (6)
                  
                  
                     Στις 17 Οκτωβρίου 2017 η αρμόδια αρχή της Αυστρίας εξέδωσε επίσημη επιστολή (7), σύμφωνα με τον κανονισμό (ΕΚ) αριθ. 258/97, για την έγκριση της επέκτασης της χρήσης του νέου τροφίμου «σπόροι chia» σε πρόσθετες κατηγορίες τροφίμων, και συγκεκριμένα σε παρασκευάσματα φρούτων για επάλειψη.
                  
               
                     (7)
                  
                  
                     Στις 2 Νοεμβρίου 2017 η αρμόδια αρχή της Ισπανίας εξέδωσε επίσημη επιστολή (8), σύμφωνα με τον κανονισμό (ΕΚ) αριθ. 258/97, για την έγκριση της επέκτασης της χρήσης του νέου τροφίμου «σπόροι chia (Salvia hispanica)» για χρήση σε πρόσθετες κατηγορίες τροφίμων, και συγκεκριμένα σε αποστειρωμένα έτοιμα γεύματα με βάση σπόρους δημητριακών, ψευδοδημητριακών και/ή οσπρίων.
                  
               
                     (8)
                  
                  
                     Η εκτελεστική απόφαση (ΕΕ) 2017/2354 της Επιτροπής (9) ενέκρινε, σύμφωνα με τον κανονισμό (ΕΚ) αριθ. 258/97, την επέκταση της χρήσης σπόρων chia ως νέου τροφίμου για χρήση σε μια πρόσθετη κατηγορία τροφίμων, και συγκεκριμένα στο γιαούρτι.
                  
               
                     (9)
                  
                  
                     Ο εκτελεστικός κανονισμός (ΕΕ) 2020/24 της Επιτροπής (10) ενέκρινε την επέκταση της χρήσης του νέου τροφίμου «σπόροι chia» για χρήση σε ορισμένες πρόσθετες κατηγορίες τροφίμων, καθώς και ορισμένες αλλαγές στους όρους χρήσης και τις ειδικές απαιτήσεις επισήμανσης των σπόρων chia σύμφωνα με τον κανονισμό (ΕΕ) 2015/2283.
                  
               
                     (10)
                  
                  
                     Σύμφωνα με προηγούμενες εγκρίσεις, οι σπόροι chia επιτρέπεται να διατίθενται στην αγορά της Ένωσης υπό τους καθορισμένους όρους χρήσης, συμπεριλαμβανομένων των «προσυσκευασμένων σπόρων chia ως έχουν». Τον Ιανουάριο 2020 η Επιτροπή έλαβε ερώτημα από την ένωση «Réseau Vrac» σχετικά με το κατά πόσον οι μη προσυσκευασμένοι (χύδην) σπόροι chia, ως έχουν, μπορούν επίσης να διατίθενται στην αγορά της Ένωσης.
                  
               
                     (11)
                  
                  
                     Σε συνέχεια του ερωτήματος αυτού, η Επιτροπή αξιολόγησε περαιτέρω κατά πόσον η αφαίρεση του όρου «προσυσκευασμένοι» από την κατηγορία «προσυσκευασμένοι σπόροι chia ως έχουν» είναι επίσης ασφαλής. Η εν λόγω τροποποίηση θα επιτρέψει στους υπευθύνους επιχειρήσεων τροφίμων να διαθέτουν στην αγορά της Ένωσης σπόρους chia ως έχουν, τόσο σε προσυσκευασμένες όσο και σε μη προσυσκευασμένες μορφές (χύδην). Ως εκ τούτου, η Επιτροπή είναι της άποψης ότι ο ενωσιακός κατάλογος θα πρέπει να τροποποιηθεί αναλόγως.
                  
               
                     (12)
                  
                  
                     Σύμφωνα με το άρθρο 10 παράγραφος 1 του κανονισμού (ΕΕ) 2015/2283, η Επιτροπή κίνησε τη διαδικασία για την επικαιροποίηση του ενωσιακού καταλόγου νέων τροφίμων με δική της πρωτοβουλία.
                  
               
                     (13)
                  
                  
                     Στη γνώμη που εξέδωσε στις 14 Μαρτίου 2019 σχετικά με την «Ασφάλεια των σπόρων chia (Salvia hispanica L.) ως νέου τροφίμου για εκτεταμένες χρήσεις σύμφωνα με τον κανονισμό (ΕΕ) 2015/2283» (11), η Ευρωπαϊκή Αρχή για την Ασφάλεια των Τροφίμων (στο εξής: Αρχή) κατέληξε στο συμπέρασμα ότι η χρήση σπόρων chia σε τρόφιμα για τα οποία δεν απαιτείται θερμική επεξεργασία σε θερμοκρασία 120 °C ή υψηλότερη κατά την παραγωγή, την επεξεργασία ή την παρασκευή είναι ασφαλής χωρίς ειδικούς περιορισμούς και προφυλάξεις όσον αφορά τα επίπεδα χρήσης τους.
                  
               
                     (14)
                  
                  
                     Η Επιτροπή θεωρεί ότι δεν είναι αναγκαία η αξιολόγηση, από την Αρχή, της ασφάλειας της προτεινόμενης αλλαγής των όρων χρήσης σύμφωνα με το άρθρο 10 παράγραφος 3 του κανονισμού (ΕΕ) 2015/2283, καθώς η αλλαγή των όρων χρήσης του νέου τροφίμου «σπόροι chia (Salvia hispanica)», με την αφαίρεση μορφών με τις οποίες μπορούν να διατεθούν στην αγορά οι σπόροι chia ως έχουν, δεν είναι πιθανό να έχει επίδραση στην ανθρώπινη υγεία.
                  
               
                     (15)
                  
                  
                     Ως εκ τούτου, είναι σκόπιμο να επιτραπεί η διάθεση σπόρων chia στην αγορά και χωρίς προσυσκευασία.
                  
               
                     (16)
                  
                  
                     Επομένως, ο εκτελεστικός κανονισμός (ΕΕ) 2017/2470 θα πρέπει να τροποποιηθεί αναλόγως.
                  
               
                     (17)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            
               1.   Η καταχώριση στον ενωσιακό κατάλογο εγκεκριμένων νέων τροφίμων, όπως προβλέπεται στο άρθρο 6 του κανονισμού (ΕΕ) 2015/2283 και περιλαμβάνεται στον εκτελεστικό κανονισμό (ΕΕ) 2017/2470, σχετικά με το νέο τρόφιμο «σπόροι chia (Salvia hispanica)», τροποποιείται όπως ορίζεται στο παράρτημα του παρόντος κανονισμού.
            
            
               2.   Η καταχώριση στον ενωσιακό κατάλογο που αναφέρεται στην παράγραφο 1 περιλαμβάνει τις προϋποθέσεις χρήσης και τις απαιτήσεις επισήμανσης που καθορίζονται στο παράρτημα του παρόντος κανονισμού.
            
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 23 Απριλίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 327 της 11.12.2015, σ. 1.
         
            (2)  Εκτελεστικός κανονισμός (ΕΕ) 2017/2470 της Επιτροπής, της 20ής Δεκεμβρίου 2017, για την κατάρτιση ενωσιακού καταλόγου νέων τροφίμων σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου σχετικά με τα νέα τρόφιμα (ΕΕ L 351 της 30.12.2017, σ. 72).
         
            (3)  Απόφαση 2009/827/ΕΚ της Επιτροπής, της 13ης Οκτωβρίου 2009, για την έγκριση της διάθεσης σπόρων Chia (Salvia hispanica) στην αγορά ως νέου συστατικού τροφίμων, σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου (ΕΕ L 294 της 11.11.2009, σ. 14).
         
            (4)  Κανονισμός (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου, της 27ης Ιανουαρίου 1997, σχετικά με τα νέα τρόφιμα και τα νέα συστατικά τροφίμων (ΕΕ L 43 της 14.2.1997, σ. 1).
         
            (5)  Εκτελεστική απόφαση 2013/50/ΕΕ της Επιτροπής, της 22ας Ιανουαρίου 2013, για την έγκριση της επέκτασης της χρήσης σπόρων Chia (Salvia hispanica) ως νέου συστατικού τροφίμων, σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου (ΕΕ L 21 της 24.1.2013, σ. 34).
         
            (6)  Επιστολή της 18ης Σεπτεμβρίου 2015 (https://ec.europa.eu/food/sites/food/files/safety/docs/novel-food_authorisation_2015_auth-letter_chia-seeds-2_el.pdf).
         
            (7)  Επιστολή της 17ης Οκτωβρίου 2017 (https://ec.europa.eu/food/sites/food/files/safety/docs/novel-food_authorisation_2017_auth-letter_chia-seeds_el.pdf).
         
            (8)  Επιστολή της 2ας Νοεμβρίου 2017 (https://ec.europa.eu/food/sites/food/files/safety/docs/novel-food_authorisation_2017_auth-letter_chia-seeds-ext-steri_el.pdf).
         
            (9)  Εκτελεστική απόφαση (ΕΕ) 2017/2354 της Επιτροπής, της 14ης Δεκεμβρίου 2017, για την έγκριση της επέκτασης της χρήσης σπόρων Chia (Salvia hispanica) ως νέου συστατικού τροφίμων, σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου (ΕΕ L 336 της 16.12.2017, σ. 49).
         
            (10)  Εκτελεστικός κανονισμός (ΕΕ) 2020/24 της Επιτροπής της 13ης Ιανουαρίου 2020 για την έγκριση της επέκτασης της χρήσης σπόρων chia (Salvia hispanica) ως νέου τροφίμου και την αλλαγή των προϋποθέσεων χρήσης και των ειδικών απαιτήσεων επισήμανσης των σπόρων chia (Salvia hispanica) σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου και για την τροποποίηση του εκτελεστικού κανονισμού (ΕΕ) 2017/2470 της Επιτροπής (ΕΕ L 8 της 14.1.2020, σ. 12).
         
            (11)  EFSA Journal 2019·17(4):5657.
      
      
         
            ΠΑΡΑΡΤΗΜΑ
            Η καταχώριση «Σπόροι chia (Salvia hispanica)» στον πίνακα 1 του παραρτήματος του εκτελεστικού κανονισμού (ΕΕ) 2017/2470 αντικαθίσταται από το ακόλουθο κείμενο:
            
               
                           Εγκεκριμένο νέο τρόφιμο
                        
                        
                           Προϋποθέσεις υπό τις οποίες μπορεί να χρησιμοποιηθεί το νέο τρόφιμο
                        
                        
                           Επιπρόσθετες ειδικές απαιτήσεις επισήμανσης
                        
                        
                           Άλλες απαιτήσεις
                        
                     
                           «Σπόροι chia (Salvia hispanica)
                        
                        
                           
                              Συγκεκριμένη κατηγορία τροφίμων
                           
                        
                        
                           
                              Ανώτατα επίπεδα
                           
                        
                        
                           Η ονομασία του νέου τροφίμου στην επισήμανση των τροφίμων στα οποία περιέχεται είναι “σπόροι chia (Salvia hispanica)”»
                        
                        
                            
                        
                     
                           Προϊόντα ψωμιού
                        
                        
                           5 % (ολόκληροι ή αλεσμένοι σπόροι chia)
                        
                     
                           Ψημένα προϊόντα
                        
                        
                           10 % ολόκληροι σπόροι chia
                        
                     
                           Δημητριακά προγεύματος
                        
                        
                           10 % ολόκληροι σπόροι chia
                        
                     
                           Αποστειρωμένα έτοιμα προς κατανάλωση γεύματα με βάση σπόρους δημητριακών, σπόρους ψευδοδημητριακών και/ή όσπρια
                        
                        
                           5 % ολόκληροι σπόροι chia
                        
                     
                           Μείγματα φρούτων, ξηρών καρπών και σπόρων
                        
                        
                            
                        
                     
                           Σπόροι chia ως έχουν
                        
                        
                            
                        
                     
                           Είδη ζαχαροπλαστικής (στα οποία περιλαμβάνονται η σοκολάτα και τα προϊόντα σοκολάτας), με εξαίρεση τις τσίχλες
                        
                        
                            
                        
                     
                           Γαλακτοκομικά προϊόντα (στα οποία περιλαμβάνεται το γιαούρτι) και ανάλογα προϊόντα
                        
                        
                            
                        
                     
                           Εδώδιμα παγωμένα προϊόντα
                        
                        
                            
                        
                     
                           Προϊόντα φρούτων και λαχανικών (στα οποία περιλαμβάνονται τα παρασκευάσματα φρούτων για επάλειψη, κομπόστες με/χωρίς δημητριακά, παρασκευάσματα φρούτων για τη δημιουργία βάσης ή την ανάμειξη με γαλακτοκομικά προϊόντα, επιδόρπια φρούτων, ανάμεικτα φρούτα με γάλα ινδικής καρύδας για διπλό δοχείο)
                        
                        
                            
                        
                     
                           Μη αλκοολούχα ποτά (συμπεριλαμβανομένων των χυμών φρούτων και των ροφημάτων μειγμάτων φρούτων/λαχανικών)
                        
                        
                            
                        
                     
                           Πουτίγκες που δεν απαιτούν θερμική επεξεργασία σε θερμοκρασία 120 °C ή υψηλότερη για την παραγωγή, τη μεταποίηση ή την παρασκευή τους